rlitschk/wikidir huggingface dataset:
Isabelle Geffroy, mit Künstlernaam Zaz (* 1. Mai 1980 in Tours), is en franzöösche Chanson-Singersche, de ok Stilmiddels vun den Jazz for ehre Musik bruken deit. Mit 20 Johren studeer Geffroy an de „CIAM“ (Centre d'Information et d'Activités Musicales) in Bordeaux. Bito hett se noch in de Latinrock-Band „Don Diego“ sungen. Later hett se in Paris bi en Kabarett mitmaakt un dor jeden Dag fiev Mol bi up'e Speeldeel stahn. Ok hett se in Montmartre Stratenmusik maakt. 2009 hett se bi den „France Bleu / Réservoir Generation“- Talentwettstriet wunnen. Dat weer in dat Olympia in Paris ween. Numms hett ehr up'e Reken harrt. Man se hett dat Publikum mitreten, un Raphaël Haroche weer so beindruckt, datt he dree Songs for ehr schrieven wull. Ehr Debüt-Album Zaz hett se in't Vorjohr 2010 in Québec un in Frankriek upnahmen. Dor hett se Platz 1 in de franzööschen Charts mit kregen. 2010: Zaz 2013: Recto verso 2014: Paris 2018: Effet miroir 2010: Je veux 2010: Le Long de la route 2011: La fée 2011: Éblouie par la nuit Category:Zaz. Mehr Biller, Videos oder Audiodateien to’t Thema gifft dat bi Wikimedia Commons. Düütsche Webstäe MySpace-Siete
ZAZ betekent Zucker, Abrahams & Zucker, US-amerikaansch Trio vun Filmemakers: David Zucker, Jim Abrahams un Jerry Zucker. Sunnerlich in de 1980er Johre hefft de tosamen Filme dreiht, meisttieds Kummedien, de IATA-Kood for den internatschonalen Flegerhaben Saragossa in Spanien, de Künstlernaam Zaz vun de franzöösche Singersche Isabelle Geffroy. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
(25) Phocaea is en Asteroid (S-Klass) ut de Hööftgördel, de an’n 6. April 1853 vun de franzöösch Astronom Jean Chacornac in Marseille opdeckt wurrn is. Dat weer de eerst Asteroid, de he opdeckt hett. De afsolute Helligkeit bedrocht 7,83. De Naam wurr vun de antik greeksch Stadt Phokaia övernommen.
Gustav Lienemann (* 24. Dezember 1880 in Linswege bi Westerstäe; † 18. Dezember 1964 in Ollnborg) weer en düütsch Schoolmeester un Kommunalpolitiker vun de (FDP). Lienemann weer eerst Schoolmeester an en Middelschool, dornah Rektor. Van 1950 bit 1954 weer he Böverbörgermeester vun de Stadt Ollnborg. 1953: Bundsverdeenstkrüüz 1. Klass In Ollnborg hett man ok en Straat nah hüm nömmt. Ehemalige Bürgermeister bi oldenburg.de (mit Afbildung)
Monty Python and the Holy Grail is en satirischen Speelfilm vun de brittschen Kummedie-Grupp Monty Python ut dat Johr 1974. De Low-Budget-Produkschoon nimmt de Saag vun König Artus un sien Söök na den Hilligen Graal op’e Schüpp, aver ok annere Themen as de Relatschoon twüschen Franzosen un Briten oder dat Uteneendriften vun de Medienwirklichkeit un de Realität. König Artus tütt mit sien Dener Patsy dör Britannien, üm Ridderslüüd för sien Tafelrunn to söken. De eerste, den he dröpt, is Bedevere, den he vun wegen sien kloken Kopp (he weet neemlich, woans een Hexen kennen kann) as Ridder vun sien Tafelrunn opnimmt. Em folgt noch sir Lancelot, Sir Galahad un Sir Robin (nich ganz so tapper as Sir Lacelot) op un de „Herr, de in dissen Film nich opduukt“. Een Dag kriegt se vun Gott den Opdrag, den Hilligen Graal to söken, üm in de düsteren Tieten en Teken to setten. Toeerst besluut se, sik optodelen un enkelt na den Graal to söken, man denn kamt se tohopen op de Spoor, as se den schottischen Töverer Tim üm Raat anfraagt. De föhrt jem na en Höhl, de vun en brutal Möörder-Kaninken bewacht warrt. In’n Kamp gegen dit Kaninken starvt eenige Lüüd,
Concepción, offiziell La Concepción de María Purísima del Nuevo Extremo, is en Stadt in de Provinz Concepción, Region Biobío, in Chile mit 212.000 Inwahners (Stand: 2005). Neben de Hööftstadt Santiago de Chile billt Concepción den Middelpunkt vun een vun de twee bedüüdenst Agglomeratschonen vun dat Land. De Agglomeratschoon hett 936.100 Inwahners (Stand: 2004) un gellt nah Santiago as tweetwichtigst Weertschapsszentrum vun Chile. Concepcion, Chile. Mehr Biller, Videos oder Audiodateien to’t Thema gifft dat bi Wikimedia Commons. Gemenen in de Region Biobío, Chile Provinz Concepción: Concepción | Coronel | Chiguayante | Florida | Hualpén | Hualqui | Lota | Penco | San Pedro de la Paz | Santa Juana | Talcahuano | Tomé Provinz Biobío: Alto Biobío | Antuco | Cabrero | Laja | Los Ángeles | Mulchén | Nacimiento | Negrete | Quilaco | Quilleco | San Rosendo | Santa Bárbara | Tucapel | Yumbel Provinz Arauco: Arauco | Cañete | Contulmo | Curanilahue | Lebu | Los Álamos | Tirúa Koordinaten:36° 46′ S, 73° 4′ W
Concepción (spaansch för Empfängnis, engelsche Schrievwies: Conception) betekent de Empfängnis vun Mara un den Festdag an’n 8. Dezember, Mariä-Empfängnis-Kark, tallrieke Karken vun’n spaanschen Spraakruum, Concepción, Vulkaan in Nicaragua, Departamento Concepción, Departamento in de Provinz Corrientes, Argentinien, Departamento Concepción, Departamento in de Provinz Misiones, Argentinien, Departamento Concepción, Departamento in Paraguay, Concepción, Distrikt in Paraguay, Bisdom Concepción, röömsch-kathoolsch Bisdom in Argentinien, Arzbisdom Concepción, röömsch-kathoolsch Arzbisdom in Chile, Concepción, Hööftstadt vun’n Dep. Concepción, Bischopsstadt, Provinz Corrientes, Argentinien, Concepción, Provinz Tucumán, Argentinien, Concepción de la Sierra, Hööftstadt vun’n Dep. Concepción, Provinz Misiones, Argentinien, Concepción del Uruguay, Provinz Entre Ríos, Argentinien, Concepción, fröheren Naam von de Stadt Rio Cuarto, Provinz Córdoba, Argentinien, Concepción, Departamento Santa Cruz, Bolivien, Concepción, Stadt in de Provinz Concepción, Chile, La Línea de la Concepción, Stadt in Spanien, Concepción, Stadt in Paraguay, Concepción, Stadt in Peru, Concepcion, Stadtgemeen in de Provinz Iloilo, Philippinen, Concepcion, Stadtgemeen in de Provinz Misamis Occidental, Philippinen, Concepcion, Stadtgemeen in de Provinz Romblon, Philippinen, Concepcion, Stadtgemeen in de Provinz Tarlac, Philippinen, Concepcion, Oort in Belize, Concepción de la Vega, Municipio in de Provinz La Vega, Dominikaansche Republiek, Concepción Batres, Municipio in’n Departamento Usulután, El Salvador, Concepción de Ataco, Municipio in’n Departamento Ahuachapán, El Salvador, Concepción de Oriente,
De Grundkräft vun de Physik oder ok de Fundamentalen Weselwirken sünd all de Kräft, op de all physikaalschen Phänomenen vun de Natur baseeren doot. Vundaag sünd veer Grundkräft bekannt. Versöken, en wietere föffte Kraft natowiesen, harrn bit hüüt keen Spood. In de klass’schen Physik sünd de Kraftgesetten för de Gravitatschoon un de elektromagneetsche Wesselwirken as allgemene Naturgesetten acht un veelfach bestätigt. In’t 20. Johrhunnert keem mit dat Opdecken vun de Radioaktivität un vun de Atomkarns de starke Wesselwirken un de swacke Wesselwirken dorto. In de Quantenfeldtheorie warrt de Grundkräft op dat Uttuuschen vun virtuelle Deelken, de so nöömten Liekbosonen torüchföhrt. Solke Theorien gifft dat för de starke, de swacke un de elektromagneetsche Wesselwirken, de ok to dat Standardmodell vun de Elementardeelkenphysik tosamenfaat warrt. En konsistente Quantenfeldtheorie vun de Gravitatschoon gifft dat dorgegen noch nich. Hööftartikel: Stark Wesselwirken De starke Wesselwirken binnt de Quarks anenanner un sorgt dormit för dat Tosamenhollen vun de Hadronen (t. B. dat Proton) un dormit vun de Bostenen vun’n Atomkarn. Op fundamentale Even warrt se as Wesselwirken twüschen de Quarks dör Gluonen as Uttuuschdeelken dör de Quantenchromodynamik (QCD) beschreven. De QCD wiest bi’n lütten Afstand – d. h. bi hoge Energien – blots en lütte Koppelstärk
Don Burgess (* 28. Mai 1956 in Santa Monica, Kalifornien as Don Michael Burgess) is en US-amerikaanschen Kameramann. Na sien Studium an’t Art Center College of Design in Pasadena hett Burgess toeerst Dokumentatschonen un Industriefilmen dreiht un weer as Kamermann för Warfspots anstellt. Eerste Insichten in de Arbeit an Speelfilmprodukschonen kreeg he as Second-Unit-Kameramann un -operater. .Siet Anfang vun de 1990er Johren weer he denn ok as eerste Kameramann bi Prodkuschonen ünner Verdrag un weer 1994 för sien Arbeit an den Film Forrest Gump för den Oscar un för en ASC Award vörslahn. Burgess leevt in Pasadena. He is verheiraat un hett dree Kinner. In’t Johr 2003 is he as Liddmaat bi de American Society of Cinematographers (ASC) opnahmen worrn. Burgess hett noch keen vun de groten Filmpriesen wunnen, weer aver al acht mol nomineert. Dorünner eenmol ok för den Oscar in de Kategorie Best Kamera för sien Arbeit an den Film Forrest Gump. För sien Kameraarbeit bi den Film Cast Away is he dreemol nomineert worrn. Don Burgess in de Internet Movie Database (engelsch)
Adolf Strauß (* 6. September 1879 in Schermcke; † 20. März 1973 in Lübeck) weer en düütsch Offizier (toletzt Generaloberst). Adolf Strauß is an‘ 15. März 1898 as Fähnrich in dat 2. Unterelsässische Infanterie-Regiment Nr. 137 in Hagenau intreden. Sien Beförderung to’n Leutnant kreeg he an‘ 17. Oktober 1901 in dat Infanterie-Regiment Nr. 162 in Lübeck. An‘ 16. Juni 1910 wurr he to‘n Oberleutnant befördert un an de Berliner Kriegsakademie kommandeert, wo he en Generalstaffsutbillen kreeg. Kört nah Utbröök vun den Eersten Weltkrieg wurr he an‘ 8. Oktober 1914 to’n Hauptmann befördert. Bi Kriegsenn‘ weer he Bataillonskommandeur in dat Infanterie-Regiment Nr. 99. Nah sien Övernahm in de Riekswehr wurr he an‘ 1. Januar 1924 to’n Major befördert un as Lehrer an de Infanterieschool nah Dresden beropen. In‘ Mai 1929 wurr he to’n Oberstleutnant befördert un nah Lübeck in den Staff vun dat Infanterie-Regiment 6 versett. He övernehm in‘ Oktober 1932 as Oberst dat Kommando över dat 4. Infanterie-Regiment in Kolberg. Dorneh wessel Strauß in‘ September 1934 as Inspekteur vun de Infanterie in dat Riekswehrministerium nah Berlin, wat in‘ Dezember vun dat sülvig Johr ok en Beförderung to Generalmajor nah sück truck. He övernehm denn dat Kommando över de nee upstellt
De Arteria labialis superior („Böverlippenslagader“) is en Slagader vun’n Kopp, welke de Böverlipp mit suerstoffriek Blood versorgt. De A. labialis superior twiegt in’t Rebeet vun’n Mundwinkel ut de Arteria facialis („Gesichtsslagader“) af. Se geiht dör den Musculus orbicularis oris dör un slängelt sik denn an’n Rand vun de Böverlipp langs. Dor versorgt se de Huut un Sliemhuut vun de Lipp, de Lippendrüüs un den Musculus orbicularis oris. Lüttere Twiegen vun de Slagader teht na de Nees un versorgt den vörderen Deel vun de Neestwüschenwand un de Nesenflögels. T.H. Schiebler (Rgv.): Anatomie. Springer, Heidelberg 2005. ISBN 3-540-21966-8.
As Mannschopssport warrt en Sport betekent, de nich vun enkelte Personen utöövt warrt, man vun struktureerte Gruppen (Mannschoppen), de in en Wettstriet gegenenanner antreden doot. Disse Oort, Sport to bedrieven warrt ok Mannschopsspeel nöömt, wat sik vör allen dör sien gröttere Differenzeeren vun en Parteienspeel ünnerscheden deit. Tomeist hannelt sik dat bi’n Mannschopssport üm kumplexe Sportorden (faken Ballsportorden), bi de dat nich üm en eenfachen Vergliek vun Kräften geiht, in’n Sinn vun „höger, gauer, wieter“. In’n Gegensatz to’n Individualsport kummt dat bi Mannschopssportorden ok veel op dat Tosamenspeel un op de Taktik an. Wiel en Wettkamp oder Speel, warrt de Liddmaten vun een Mannschop tomeist dör gemeensome Markmolen as de Klöör vun de Kledaasch kenntekent, to’n Bispeel dör dat Drägen vun en Trikot. De enkelte Speler warrt faken dör en Tall op’n Rüch oder op’n Buuk to kennen geven. Deelwies warrt ok buten vun Wettkämpen Kleedaasch dragen, welke de tohöörigkeit to en Mannschop wiest, as to’n Bispeel Collegejacken in’n US-amerikaanschen Mannschopssport. Un veelfach warrt Trikots nich blots vun Spelers dragen, man ok vun de Fans vun een Mannschop, de dormit jemehr Sympathie to’n Utdruckt bringt. Wettkämpen in’n Mannschopssport sünd tomeist in Ligen un Speelklassen organiseert, in de denn Meesterschoppen utdragen
Julian Wyatt Glover (* 27. März 1935 in London) is en britschen Schauspeler. Glover sien Loopbahn as Film- un Feernsehschauspeler güng in de 1960er un 1970er Johren mit verschedene Feernsehregen los as in Doctor Who oder The Avengers. He speel dorna in eenige bekannte Filmen mit, as to’n Bispeel in Star Wars: Episode V – The Empire Strikes Back, Heat and Dust, For Your Eyes Only un annere. Ok weer he wieter in Feernsehregen to sehn un speel ok in Theaters. Bit hüüt hett Glover in mehr as 150 Film- un Feernsehprodukschonen mitwirkt. Vun 1957 bit 1966 weer Julian Glover mit de Schauspelersche Eileen Atkins verheiraat. Siet 1968 leevt he in tweete Eh mit Isla Blair tohopen, de ok in’n Film Indiana Jones and the Last Crusade as sien Ehfro mitspeelt mit. Julian Glover in de Internet Movie Database (engelsch)
Munste is en Lüttstadt un Eenheitsgemeen in’n Landkreis Heidkreis, Neddersassen in de Lümborger Heid. De Eenheitsgemeen hett 15.366 Inwahners (Stand 31. Dezember 2022) un is sünners prägt dör sien Egenoort as militäärschen Standort twüschen de Truppenöövsteden Munste-Noord un Munste-Süüd, de as Sparrrebeden vun de Bundswehr nich för de Apentlichkeit togänglich sünd. Blangen den Karnoort Munste höört noch wietere söss Oortsdelen to de Eenheitsgemeen as ok dat Geisterdörp Lopau, dat vundaag midden in de Truppenöövsteed liggt. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Heidkreis beschreven un kann dor naleest waarn. Munste liggt in de middleren Lümborger Heid an den Stroom Örtze twüschen de Öörd Soltau un Uelzen. Munste is de gröttste Garnison vun’t düütsche Heer, wat mit dat Inrichten vun den beiden Truppenöövsteden Munste-Noord un -Süüd in de 1890er Johren tosamenhangt. Op dat Rebeet Munster-Noord liggt dat verlatene Dörp Lopau. De Hüüs dor warrt vundaag vun de Bundswehr, vun de Stadt Munste un vun de Düütsche Wooldjöögd nütt. Dat de Apentlichkeit vun disse Sparrrebeden utslaten is, hett dorto föhrt, dat sik to’n Deel in Düütschland eenzigordige Biotopen billn künnt hebbt. Dor finnt sik ok eenige Deerorden, de in Düütschland anners
De Arteria masseterica is en Slagader in’n Kopp bi Minschen. Se twiegt ut’n tweeten Afsnitt vun de Arteria maxillaris (Böverkeevarterie) na ünnen weg af un tütt sik dör de Incisura mandibulae vun’n Ünnerkeev na’n Musculus masseter, den se to versorgen hett. Dorbi billt se Anastomosen mit Twiegen vun de Arteria facialis (Gesichtsarterie) un vun de Arteria transversa faciei (dweerlopen Gesichtsslagader). In de Anatomie vun de Beester warrt de Ader as Ramus massetericus (Masseter-Twieg) betekent, de dor normalerwies ut de buteren Halsslagader aftwiegt un üm den Ünnerkeevtwieg (Ramus mandibulae) in den Muskel tütt. Uwe Gille: Herz-Kreislauf- und Abwehrsystem, Angiologia. In: F.-V. Salomon u. a. (Rgv.): Anatomie für die Tiermedizin. Enke-Verlag Stuttgart, 2. Opl. 2008, S. 404-463. ISBN 978-3-8304-1075-1
Da Königsfianchetto is en Anspeel in‘t Schachspeel. Se fangt mit den eersten Toog 1. g2-g3 an un is in de ECO-Codes ünner den Slöötel A00 klassifizeert. Dör Toogümstellen weern faken Övergänge in anner Anspelen erreicht. De Ünnerscheed to dat Réti-Anspeel oder to’n Königsindischen Angreep sünd faken de Afspelen, bi de Witt as Swaart in de Modernen Verteidigung den thematischen Toog Sg1-f3 nich makt un blots Lf1-g2 speelt. Dorbi wurrd sück de Mögelkeit apen laaten, later noch Sg1-f3 to spelen. In de Weltspitz wurrd dit Anspeel selten speelt, wiel Swaart relativ free Hand in sien Figurenentwicklung hett. En Verfechter vun dat Königsfianchetto is de düütsch Grootmeester Jörg Hickl. In den engelschen Spraakruum wurrd dat Königsfianchetto „Benko Opening“ oder „Benko's Opening“ nömmt, nah den US-amerikanischen Schachspeler Pál Benkö, de dit Anspeel Midden vun dat 20. Johrhunnert mehrfak up’d Brett brocht hett. Ok Bent Larsen hett af un an 1. g2-g3 speelt. In der Partie Réti – Aljechin, Baden-Baden 1925 führ 1. g2-g3 e7-e5 2. Sg1–f3 to de Aljechin-Verteidigung mit vertuuscht Farven. De Begreep Fianchetto (ital. för dat "lütt Sieden-Door") alleen meent de Upstellung vun en Löper up en Flögel (Königs- oder Daamflögel), worbi dit dör dat Uptrecken vun den b- oder den
De Rolando-Epilepsie oder rolandsche Epilepsie (kort: BECTS vun’t Engelsche: benign childhood epilepsy with centrotemporal spikes) is de fakenste Form vun Epilepsie in’t Kinneröller. De Rolando-Epilepsie wiest sik in kloonsch oder myokloonsch Anfäll (to 75 %), de mit Slaap tosamenkamt un somatosensoorsche Andelen wiest. De tyypschen Ännern in’t EEG sünd Herden mit hoochspannte epileptogene oder Ramm-Aktivität över den middleren Dünnlappen – de Rolando- oder Zentralregion – oder ok över den Achterkopp, faken mit Utbreden na de Gegensiet. Tomeist finnt sik hoge Spitzen mit Utslääg in twee Richten (biphaas’sche spikes), de vun langsome Bülgen folgt warrt. Intressanterwies gift dat dorbi faken Sieten- un Oortswesseln un starke Ännern vun de Stärk. En Tosamenhang twüschen dat Maat vun de EEG-Ännern un de Männigkeit un Stärk vun de Anfäll gifft dat nich. Bito mutt ok en dulle Ännern vun’t EEG nich dwangslöpig mit en klinisch kennboren Anfall begleidt wesen, wat sik ünner annern bi Afleiden vun Börder un Süsters wiest, de keen Anfäll hebbt. De Ännern vun’t EEG warrt starker, wenn de Patient mö’e warrt un ümso duller je deeper de Slaap is. Bi jeed drüdde Kind lett sik de EEG-Ännern blots in’n Slaap beobachten. Dorüm maakt dat in’n Twievel Sinn, en Slaap-EEG afleiden to
John Barry OBE (* 3. November 1933 in York, England as John Barry Prendergast; roor ok ünner sien Pseudonym Michael Angelo; † 30. Januar 2011 in Oyster Bay) weer een vun de spoodrieksten britschen Filmkomponisten un Arrangeuren vun’t 20. Johrhunnert. He hett ’n grote Tall an Filmpriesen wunnen as to’n Bispeel fief Oscars. Weltwiet bekannt worrn is he vör allem dör sien Kompositschonen för de James-Bond-Filmreeg. John Barry weer dat jüngste vun dree Kinner. Sien Mudder, Doris Prendergast (borene Wilkinson), weer Pianistin un sien Vadder, Jack Xavier Prendergast, weer de Besitter vun acht Kinos in’n Noorden vun England. Barry is in de Mitt von York op de Bar Convent Catholic Junior School na School gahn. De Disziplin un Ornen, de dor herrschen de, güngen em gau gegen den Streek un hebbt em för sien Leven prägt. Wietere Begeevnissen, de em prägt hebbt, weern de Bombenangrepen dör de düütsche Luftwapen in’n Tweeten Weltkrieg. Dorbi hett de Dood un Tonichtenmaken ut de Neeg mitkregen. As he ölven Johr oolt weer, güng he in en högere, vun Protestanten föhrte Privatschool, de St. Peter’s public school, woneem he Klavierünnerricht nahmen hett. Al fröher harr he sien Hang na de Musik opdeckt un heeg den
Lukida oder Lucida is de Egennaam vun den Steern α Monocerotis in’t Steernbild Eenhoorn. De Resensteern hett de Spektralklass G9 un wiest en schienbore Helligkeit vun ruchweg 4mag. De Afstand twüschen Lukida un de Eer bedriggt ruchweg 148 Lichtjohren. SIMBAD-Datenbank
Robert Theodore McCall (* 23. Dezember 1919 in Columbus, Ohio; † 26. Februar 2010 in Scottsdale, Arizona) weer en US-amerikaansch Maler un Illustrater. McCall wurr vör allen dör sien Ruumfohrtmotive, besünners dör sien Motiv ut de Ingangshall vun dat Smithsonian’s National Air and Space Museum bekannt. Buterdem hett he för en Johrteint in de USA Breefmarken mit Ruumfohrt- un astronomisch Themen gestalt. Ok dat Mission-Patch vun de STS-1-Mission is sien Wark. Siet 2007 befinnen sück 200 vun sien Warken in dat University of Arizona Museum of Art. Utwählt Breefmarken un Patches (engelsch) Doodsmeldung mit Foto (engelsch) Robert Theodore McCall in de Internet Movie Database (engelsch) McCall in de Katalog vun de Deutsche Nationalbibliothek Personennaamdatei
Disse Artikel is man blots en Stubben. Du kannst Wikipedia helpen un em verbetern. Nathalia Goyannes Dill Orrico (* 24. März 1986 in Rio de Janeiro, Brasilien) is en brasiliaansch Schauspelerin. Dill hett 2005 mit Theaterspelen anfungen. Ehr eerste gröttere Rull in’t Feernsehn weer 2007 Débora Rios in de Telenovela Malhação. 2009 hett se denn de Höövdrull as Maria Rita in Paraíso övernahmen. Ok in Escrito nas Estrelas (as Viviane) un in Cordel Encantado (as Doralice) hett se Höövdrullen hatt. Dill hett 2009 den Prêmio TV Contigo as beste Nawuss-Schauspelerin wunnen. Bi de Capricho Awards 2009 weer se as beste Schauspelerin National nomineert. 2010 hett se as Beste Schauspelerin den Prêmio Jovem Brasileiro un den Prêmio Extra de TV wunnen un weer 2011 as Beste Schauspelerin för’n Melhores do Ano nomineert. Nathalia Dill in de Internet Movie Database (engelsch)
„Louis Armstrong and his Hot Five“ weer en Studio-Band in Chicago in de Johren 1925 bis 1927. Disse Band hett to’n eersten Mal Jazzupnahmen makt, in de den Solisten mehr Ruum to Improvisatschoon geven wurr, un hett somit eerstmals den Padd för den Jazz maakt, as man hüm hüüd kennt. Liddmaaten vun de Band weern Louis Armstrong as Singer un tonächst an’t Kornett, af 1927 an de Jazztrompeet, mit sien tweet Fru Lil Hardin Armstrong an’t Klaveer, Johnny Dodds an Klarinett un Altsaxophon, Kid Ory an de Basuun un Johnny St. Cyr an’t Banjo, 1926 af un an ergänzt dör de Singerin May Alix, un 1927 deelwies dör den legendären Jazz- un Blues-Gitarristen Lonnie Johnson. 1927 wurr disse Besetten vun de „Hot Five“, ergänzt dör Pete Briggs an de Tuba un Baby Dodds an dat Slagtüüch, as „Louis Armstrong and his Hot Seven“ upnommen.. 1928 keem dat to en Umbesetten. De Hot Five weeer nu en Sextett mit Louis Armstrong as Singer un an de Jazztrompeet, Jimmy Strong an Klarinett un Tenorsaxophon, Fred Robinson an de Bassun, Mancy Carr an’t Banjo, Zutty Singleton speel Slagtüüch un Earl Hines weer an’t Klaveer un sung ok. Dornah hebbt se de Band to
Doug Liman (* 24. Juli 1965 in New York City) is en US-amerikaanschen Speelbaas un Filmproduzent. Liman is de Söhn vun Arthur L. Liman, een vun de Anklagers in de Iran-Contra-Affär. Von dorher hett he sik fröh al för politische Intrigen un Verswörungstheorien intresseert. Dör en Fründ vun sien Vadder fünn he Freid an Filmkameras un füng an sülvst Kortfilmen to maken. 1988 hett he sien Afsluss an de Brown University maakt un besöch in’n Ansluss doran de USC School of Cinema-Television. As he dormit afslaten harr, fünn he Arbeit as Speelbaas in Hollywood. Sien Film Swingers vun 1996 is en unvermodten Hit worrn. Groten Spood harr he vör allen mit den hoochloovten Agenthriller The Bourne Identity vun 2002 mit Matt Damon un Franka Potente in de Hööftrullen. An de wieteren Deelen vun de Bourne Reeg hett he as Produzent mitarbeit. Butendem hett he eenige Folgen de spoodrieke Feernsehreeg O.C. California produzeert. He hett ok noch wietere Actionfilmen dreiht. 2010 hett he sik in den Film Fair Game mit de Plame-Affär befaat. För dissen Film hett he en Inladung to de Filmfestival vun Cannes kregen. Liman leevt vundaag in TriBeCa, Manhattan. Liman weer bit hüüt (Februar 2011) fiefmol för grote
Benetice (hoochdüütsch Benetitz) is en Oortsdeel vun de Stadt Světlá nad Sázavou, Okres Havlíčkův Brod, in dat Vysočina-Rebeet in Tschechien. Dat Dörp hett 37 Inwahners (2007). Benetice liggt an’n Foot von’n Žebrákovský kopec (601 m) in de Wolen von de Böhmsch-Mährsche Höögd rechts von de Sázava. De Naveröörd sünd Svatojanské Hutě un Opatovice in’n Noorden, Žebrákov in’n Noordoosten, Horní Březinka in’n Oosten, Dolní Březinka in’n Süüdoosten, Mrzkovice un Leštinka in’n Süden, Mezilesí un Pavlíkov in’n Süüdwesten, Kostelík un Vilémovice in’n Westen un Pavlov in’n Noordwesten. Dat Dörp kummt 1375 as Beneczicze toeerst in de Oorkunnen vör. Fröher hett dat in Benetice en Glasfabrik geven. Na’t Enn von de Patrimonialherrschoppen weer Benetice von 1850 af an en Gemeen in’n Bezirk Ledeč. Mit de Gemeenreform 1960 is de Oort an’n 1. Januar 1961 Deel von de Gemeen Mrzkovice worrn un 1980 von de Gemeen Světlá nad Sázavou. Dat Dörp hett vondaag 31 Hüüs, von de 2001 16 Wahnhüüs weren. 1991 harr Benetice 39 Inwahners, 2001 weren dat 32. Benetice. Mehr Biller, Videos oder Audiodateien to’t Thema gifft dat bi Wikimedia Commons.